เรื่องร้องเรียน: แจ้งปัญหาการประกอบกิจการโรงปูน ที่สร้างปัญหามลภาวะทางอากาศ (ฝุ่น PM 2.5)  ในบริเวณพื้นที่ถนนร่มเกล้า 1 ติดกับสะพานข้ามคลองสองต้นนุ่น เขตลาดกระบัง กทม.  ซึ่งโรงปูนดังกล่าว ไม่ได้มาตรฐานทางสิ่งแวดล้อม ก่อให้เกิดปัญหามลภาวะทางอากาศ PM2.5 เป็นอย่างมาก ประชาชนในบริเวณใกล้เคียงได้รับความเดือดร้อน  จึงอยากแจ้งเรื่องให้ทางสำนักการโยธา  สำนักสิ่งแวดล้อมเข้ามาตรวจสอบ เนื่องจากเคยแจ้งไปทางสำนักงานเขตลาดกระบังแล้ว ก็ไม่ได้รับการแก้ไขที่ต้นตอ ทำได้เพียงให้ผู้ประกอบการ มาฉีดน้ำล้างถนนหน้าทางเข้าโรงปูนเพียงเท่านั้น
การดำเนินการของเจ้าหน้าที่: กรุงเทพมหานครโดยสำนักงานเขตลาดกระบัง ได้ดำเนินการตรวจสอบ บริษัท เอเซีย ผลิตภัณฑ์ซีเมนต์ จำกัด และได้แนะนำการดำเนินการลดฝุ่น ซึ่งทางบริษัทฯได้ดำเนินการแล้ว ดังนี้ 1.มีบ่อล้างล้อรถก่อนออกนอกสถานที่  2.มีการกั้นแผ่นพลาสติกกันฝุ่น  3.มีการพรมน้ำบริเวณถนนด้านหน้า และภายในสถานที่เป็นระยะ
ความเห็นของผู้แจ้ง: เนื่องจากไม่ได้รับการแก้ไขใดๆเลยจากทางเขตลาดกระบัง ซึ่งผู้ประกอบการจะต้องรื้อถอนสิ่งปลูกสร้างตามหนังสือที่ได้ทางเขตลาดกระบังได้แจ้งผู้ประกอบการ ตามระยะเวลาที่กำหนด ซึ่งมิฉะนั้น ทางเขตลาดกระบังจะต้องดำเนินการตามกฎหมาย แต่กลับแจ้งมาว่า จะให้ผู้ประกอบการดำเนินการลดฝุ่น  ซึ่ง ณ ขณะนี้ ถือว่าทางผู้ประกอบการ ได้กระทำผิดกฎหมายมาโดยตลอด   ดังนั้น ปัญหาฝุ่นละออง PM2.5นี้ก็ไม่ได้รับการแก้ไขให้กับประชาชนผู้เดือดร้อน  ไม่เหมือนตามที่ทางท่านผู้ว่าราชการกรุงเทพมหานครได้เคยกล่าวไว้ว่า PM2.5 เป็นเรื่องสำคัญ
พื้นที่: แขวงคลองสามประเวศ เขตลาดกระบัง กรุงเทพมหานคร